Mif № 1. Psixoloq ekstrasensdir, insanları daxildən hiss edir və görür.
Əslində isə psixoloqun ekstrasenslər, sehrbazlar, astroloqlar, numeroloqlar, xiromantlar ilə heç bir əlaqəsi yoxdur. Psixoloq – insan ruhundan anlayan, bu sahədə xüsusi biliklərə malik olan, yüksək psixoloji təhsili olan bir mütəxəssisdir.
Mif № 2. Psixoloq həkimdir. Psixoloqa sadəcə xəstə insanlar müraciət edir.
Psixoloqu psixiatrla qarışdırmaq tamamilə yanlışdır. Psixiatr psixi problemləri olan xəstələri dərmanlar vasitəsilə müalicə edir. Psixoloq isə həyatda müvəqqəti çətinliklərlə üzləşmiş sağlam insanlarla işləyir, onlara bu problemlərin həlli üçün yollar göstərərək onları yönləndirir.
Mif № 3. Niyə psixoloqa müraciət etməliyik, problemləri dostlarla və yaxınlarla da müzakirə etmək mümkündür.
Əlbəttə, bu mümkündür! Dostlarla və yaxınlarla söhbət, problemlərin müzakirəsi insana yaxşı təsir edir, amma bu uzunmüddətli olmur. Çünki yaxın insanlar özləri də eyni həssaslığı göstərdikləri üçün vəziyyətə obyektiv yanaşmaları çox çətindir, psixoloq isə neytral bir şəxsdir.
Mif №4. Psixoloji xidmətlər çox bahalıdır, sadə insanlar üçün bu əlçatmazdır.
Psixoloji xidmətlər digər sahələrdə çalışan mütəxəssilər tərəfindən göstərilən xidmətlərlə müqayisədə heç də baha deyil. (Məs: həkim, hüqüqşünas və s.)